
26 Ιανουάριου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 193 


ΑΠΟΦΑΣΕΙΣ 

Αριθμ. απόφασης 81/2018 

Τροποποίηση των άρθρων 2, 3, 7, 9, 15,17, 37 
και 52 του Κώδικα Συναλλαγών Δημοπρασιών 
Προθεσμιακών Προϊόντων Ηλεκτρικής Ενέργειας 
(ΚΣΔΠΠΗΕ) (ΦΕΚ Β' 3164/30.09.2016), ως ισχύει. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(συνεδρίαση την 25 Ιανουάριου 2018) 

Λαμβάνοντας υπόψη: 

1. Τις διατάξεις του ν. 4389/2016 «Επείγουσες διατάξεις 
για την εφαρμογή της συμφωνίας δημοσιονομικών στό¬ 
χων και διαρθρωτικών μεταρρυθμίσεων και άλλες διατά¬ 
ξεις» (ΦΕΚ Α'94/ 27.05.2016), ως ισχύει, στα άρθρα 133 
έως και 141 του οποίου ορίζεται η θέσπιση μηχανισμού 
πώλησης ηλεκτρικής ενέργειας από τη ΔΕΗ Α.Ε., μέσω 
δημοπρασιών προθεσμιακών προϊόντων ηλεκτρικής 
ενέργειας με φυσική παράδοση, όπως ισχύει και ιδίως 
την εξουσιοδοτική διάταξη του άρθρου 140 του νόμου 
αυτού. 

2. Τις διατάξεις του ν. 4336/2015 «Συνταξιοδοτικές δι¬ 
ατάξεις - Κύρωση του Σχεδίου Σύμβασης Οικονομικής 
Ενίσχυσης από τον Ευρωπαϊκό Μηχανισμό Σταθερό¬ 
τητας και ρυθμίσεις για την υλοποίηση της Συμφωνίας 
Χρηματοδότησης» (ΦΕΚ Α' 94/14.08.2015), ως ισχύει και 
ιδίως τις διατάξεις της παραγράφου 4.3, της Ενότητας Γ' 
του άρθρου 3 του νόμου αυτού. 

3. Τις διατάξεις του άρθρου 101 του Κεφαλαίου Θ'του 
ν. 4472/2017 (ΦΕΚ Α' 74/19.05.2017) «Συνταξιοδοτικές 
διατάξεις Δημοσίου και τροποποίηση διατάξεων του 
ν. 4387/2016, μέτρα εφαρμογής των δημοσιονομικών 
στόχων και μεταρρυθμίσεων, μέτρα κοινωνικής στήρι¬ 
ξης και εργασιακές ρυθμίσεις, Μεσοπρόθεσμο Πλαίσιο 
Δημοσιονομικής Στρατηγικής 2018-2021 και λοιπές δι¬ 
ατάξεις». 

4. Τις διατάξεις των άρθρων 401 και 402 του ν. 4512/ 
2018 «Ρυθμίσεις για την εφαρμογή των Διαρθρωτικών 
Μεταρρυθμίσεων του Προγράμματος Οικονομικής Προ¬ 
σαρμογής και άλλες διατάξεις» (ΦΕΚ Α' 5/17.01.2018). 

5. Τις διατάξεις του ν. 4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρογο¬ 
νανθράκων και άλλες ρυθμίσεις» (ΦΕΚ Α' 179/22.8.2011). 


6. Την υπ'αριθ. 35/20.05.2016 απόφαση του Κυβερ¬ 
νητικού Συμβουλίου Οικονομικής Πολιτικής «Έγκρι¬ 
ση σχεδίου εφαρμογής δημοπρασιών (ΝΟΜΕ)» (ΦΕΚ 
Β' 1473/25.05.2016). 

7. Την υπ'αριθ. 38/06.06.2016 απόφαση του Κυβερ¬ 
νητικού Συμβουλίου Οικονομικής Πολιτικής «Έγκρι¬ 
ση σχεδίου εφαρμογής δημοπρασιών (ΝΟΜΕ)» (ΦΕΚ 
ΒΊ 593/06.06.2016). 

8. Την υπ'αριθμ. 68/04.07.2017 απόφαση του Κυβερ¬ 
νητικού Συμβουλίου Οικονομικής Πολιτικής «Τροποποί¬ 
ηση σχεδίου εφαρμογής δημοπρασιών (ΝΟΜΕ)» (ΦΕΚ Β' 
2276/04.07.2017). 

9. Την υπ'αριθμ. 77/15.01.2018 απόφαση του Κυβερ¬ 
νητικού Συμβουλίου Οικονομικής Πολιτικής «Έγκριση 
σχεδίου εφαρμογής δημοπρασιών (ΝΟΜΕ)» (ΦΕΚ Β' 
58/18.01.2018). 

10. Τις διατάξεις του Κώδικα Συναλλαγών Ηλεκτρικής 
Ενέργειας (ΦΕΚ Β' 104/31.01.2012) (εφεξής ο «ΚΣΗΕ»), 
όπως ισχύουν. 

11. Τις διατάξεις του Κώδικα Διαχείρισης του Ελληνικού 
Συστήματος Μεταφοράς Ηλεκτρικής Ενέργειας (ΦΕΚ Β' 
103/ 31.01.2012) (εφεξής ο «ΚΔΕΣΜΗΕ»), όπως ισχύουν. 

12. Τις διατάξεις του Κώδικα Συναλλαγών Δημοπρα¬ 
σιών Προθεσμιακών Προϊόντων (εφεξής ο «ΚΣΔΠΠΗΕ»), 
ο οποίος εκδόθηκε με την απόφαση ΡΑΕ υπ' αριθμ. 
329/23.09.2016 (ΦΕΚ Β'3164/30.09.2016), όπως τρο¬ 
ποποιήθηκε και ισχύει με τις υπ' αριθμ. 515/30.11.2016 
(ΦΕΚ Β' 3944/09.12.2016), υπ'αριθμ. 618/21.12.2016 
(ΦΕΚ Β'4250/29.12.2016), υπ' αριθμ. 184/2017 (ΦΕΚ 
Β' 1069/29.03.2017) και υπ' αριθμ. 850/2017 (ΦΕΚ Β' 
3659/17.10.2017) αποφάσεις της ΡΑΕ. 

13. Την υπ' αριθμ. πρωτ. I - 231066/18.01.2018 επι¬ 
στολή - εισήγηση της ΛΑΓΗΕ ΑΈ. σχετικά με την τροπο¬ 
ποίηση των άρθρων 2, 3, 7, 9,15,17 και 37 του Κώδικα 
Συναλλαγών Δημοπρασιών Προθεσμιακών Προϊόντων 
Ηλεκτρικής Ενέργειας (ΚΣΔΠΠΗΕ). 

14. Τη δημόσια διαβούλευση της ΡΑΕ επί της υπό 
σχετ. 13 εισήγησης της ΛΑΓΗΕ Α.Ε., η οποία δημοσιεύ¬ 
τηκε στην ιστοσελίδα της ΡΑΕ και έλαβε χώρα από τις 
18.01.2018 έως και τις 24.01.2018 * 1 2 3 4 5 1 , καθώς και τις παρατη¬ 
ρήσεις και σχόλια που υπεβλήθησαν στα πλαίσια αυτής 
και ειδικότερα με: 

1 ήΚρ://νν\Λ/νν.Γ3θ.9Γ/τ3ΐθ9θΝθ5_ηθνν/36ουΙ_Γ3θ/ 
3τΙίνίΙγ/9ΐο63ΐ_8οη5υΙΐ3ΐ:ίοη/ευΓΓθηΙ/1801_2.85ρ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'193/26.01.2018 


α.Την υπ' αριθμ. πρωτ. ΡΑΕ I - 231281/23.01.2018 επι¬ 
στολή της Ένωσης Βιομηχανικών Καταναλωτών Ενέρ¬ 
γειας (ΕΒΙΚΕΝ). 

β. Την υπ'αριθμ. πρωτ. ΡΑΕ I - 231353/24.01.2018 επι¬ 
στολή του Ελληνικού Συνδέσμου Εμπόρων και Προμη¬ 
θευτών Ηλεκτρικής Ενέργειας (ΕΣΕΠΗΕ). 

γ.Την υπ'αριθμ. πρωτ. ΡΑΕ 1-231354/24.01.2018 επι¬ 
στολή της εταιρείας νΟΕΤΟΝ Ελληνική Ενεργειακή Α.Ε. 

δ.Την υπ'αριθμ. πρωτ. ΡΑΕ I - 231358/24.01.2018 επι¬ 
στολή του Ελληνικού Συνδέσμου Ανεξάρτητων Εταιρει¬ 
ών Ηλεκτρικής Ενέργειας (ΕΣΑΗ). 

ε.Την υπ'αριθμ. πρωτ. ΡΑΕ I - 231359/24.01.2018 επι¬ 
στολή της εταιρείας ΕΠΑ ΑΤΤΙΚΗΣ Α.Ε. 

15. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού. 

Σκέφτηκε ως εξής: 

Επειδή, με τη διάταξη της παραγράφου 4.3, της Ενό¬ 
τητας Γ'του άρθρου 3 του ν. 4336/2015 (σχετ. 2) ρητώς 
προβλέφθηκε ο σχεδιασμός συστήματος δημοπρασιών 
τύπου ΝΟΜΕ, με ρυθμιστικό στόχο, μεταξύ άλλων, την 
ανάπτυξη υγιούς ανταγωνισμού στη λιανική αγορά ηλε¬ 
κτρικής ενέργειας. 

Επειδή, για την επίτευξη των συγκεκριμένων στόχων 
και με απώτερο σκοπό την ανάπτυξη υγιούς ανταγωνι¬ 
σμού μεταξύ των συμμετεχόντων στην ελληνική αγορά 
ηλεκτρικής ενέργειας και τη βελτίωση της ποιότητας και 
των τιμών παροχής ηλεκτρικής ενέργειας στους τελικούς 
καταναλωτές, εξεδόθη ο ν. 4389/2016 (σχετ. 1), με το 
άρθρο 135 του οποίου θεσπίστηκε μηχανισμός πώλη¬ 
σης ηλεκτρικής ενέργειας από την ανώνυμη εταιρεία με 
την επωνυμία Δημόσια Επιχείρηση Ηλεκτρισμού (εφε¬ 
ξής «ΔΕΗ Α.Ε.»), δυνάμει δημοπρασιών προθεσμιακών 
προϊόντων ηλεκτρικής ενέργειας με φυσική παράδοση, 
μέσω του Ημερήσιου Ενεργειακού Προγραμματισμού 
(ΗΕΠ) και με ρυθμιστικά καθοριζόμενη τιμή εκκίνησης. 

Επειδή, κατά την εξουσιοδοτική διάταξη της παρ. 2 του 
άρθρου 140 «Οργάνωση και διεξαγωγή των δημοπρα¬ 
σιών» του ανωτέρω νόμου ορίζεται ότι: «2. Η οργάνωση 
και διεξαγωγή των ανωτέρω δημοπρασιών διενεργεί- 
ται σύμφωνα με τις διατάξεις του Κώδικα Συναλλαγών 
Δημοπρασιών Προθεσμιακών Προϊόντων Ηλεκτρικής 
Ενέργειας, ο οποίος καταρτίζεται από τον Λειτουργό της 
Αγοράς και υποβάλλεται στη ΡΑΕ μέχρι το τέλος Ιουνίου 
2016. Η ΡΑΕ, κατόπιν δημόσιας διαβούλευσης, κατά τις 
διατάξεις του άρθρου 29 του ν. 4001/2011 (ΑΊ79) και 
αφού προβεί σε τυχόν τροποποιήσεις και προσθήκες, 
εκδίδει με απόφασή τηςτον Κώδικα Συναλλαγών Δημο¬ 
πρασιών Προθεσμιακών Προϊόντων Ηλεκτρικής Ενέργει¬ 
ας, ο οποίος δημοσιεύεται στην Εφημερίδα της Κυβερ- 
νήσεως. Ο Κώδικας τροποποιείται, είτε με πρωτοβουλία 
της ΡΑΕ είτε κατόπιν αιτήματοςτου Λειτουργού ή τρίτων 
προσώπων που έχουν έννομο συμφέρον, κατ' εφαρμογή 
της διαδικασίας του προηγούμενου εδαφίου.». 

Επειδή, δυνάμει της ανωτέρω διάταξης, η ΡΑΕ, με την 
υπ' αριθ. 329/2016 απόφασή της εξέδωσε τον Κώδικα 
Συναλλαγών Δημοπρασιών Προθεσμιακών Προϊόντων 
Ηλεκτρικής Ενέργειας (εφεξής ο «ΚΣΔΠΠΗΕ»), όπως έχει 
τροποποιηθεί και ισχύει (σχετ. 12). 


Επειδή, με τον ΚΣΔΠΠΗΕ, συμπεριλαμβανομένου του 
Παραρτήματος αυτού, καθορίζονται, μεταξύ άλλων, οι 
όροι και οι προϋποθέσεις εφαρμογής του μηχανισμού 
Δημοπρασιών Πώλησης Προθεσμιακών Προϊόντων Ηλε¬ 
κτρικής Ενέργειας, τα δικαιώματα και οι υποχρεώσεις των 
Επιλέξιμων Προμηθευτών και Εμπόρων, του Λειτουργού 
της Αγοράς, των Πωλητών Προθεσμιακών Προϊόντων και 
της επιχείρησης με την επωνυμία «Δημόσια Επιχείρηση 
Ηλεκτρισμού Α.Ε.» (εφεξής «ΔΕΗ Α.Ε.»), καθώς και οι ελε¬ 
γκτικοί μηχανισμοί που εφαρμόζονται για την επίτευξη 
των στόχων του ν. 4389/2016. 

Επειδή, στην συνέχεια εκδόθηκε ο ν. 4512/2018 (σχετ. 4), 
με τα άρθρα 401 και 402 του οποίου τροποποιήθηκαν οι 
διατάξεις των άρθρων 135,136 και 140 του ν. 4389/2016, 
κυρίως αναφορικά με τις υπό δημοπράτηση ετήσιες πο¬ 
σότητες προθεσμιακών προϊόντων ηλεκτρικής ενέργειας 
με φυσική παράδοση, τις προϋποθέσεις συμμετοχής των 
Προμηθευτών ηλεκτρικής ενέργειας στις δημοπρασίες, 
καθώς και τους ελεγκτικούς μηχανισμούς της ΡΑΕ και 
του Λειτουργού της Αγοράς προς επίτευξη των στόχων 
του ανωτέρω μηχανισμού και οι οποίες συνεπάγονται 
σημαντικές αλλαγές σε ουσιώδεις κατ' εξουσιοδότηση 
διατάξεις του Κ ΣΔ ΠΠΗΕ. 

Επειδή, προς το σκοπό αυτό ο Λειτουργός της Αγοράς 
εισηγείται τη σχετική τροποποίηση των άρθρων 2, 3, 7 
και 9 του ΚΣΔΠΠΗΕ, δια της εισαγωγής νέου κριτηρίου 
συμμετοχής των Επιλέξιμων Προμηθευτών ηλεκτρικής 
ενέργειας στις δημοπρασίες πώλησης προθεσμιακών 
προϊόντων, που αφορά τη διατήρηση ή ανάπτυξη δρα¬ 
στηριότητας προμήθειας ηλεκτρικής ενέργειας προς 
τρίτους στην λιανική αγορά. 

Επειδή, περαιτέρω, με τις προτεινόμενες τροποποιή¬ 
σεις καθορίζονται οι τεχνικές λεπτομέρειες του επιχει¬ 
ρηματικού πλάνου δραστηριοποίησης και ανάπτυξης 
στην λιανική αγορά, το οποίο υποβάλλεται στο Λειτουρ¬ 
γό της Αγοράς με την κατάθεση της αίτησης εγγραφής 
στο μητρώο Επιλέξιμων Προμηθευτών. Ακολούθως, πε- 
ριγράφεται ένας νέος μηχανισμός ελέγχου πλήρωσης 
του κριτηρίου συμμετοχής κατά το μήνα διενέργειας 
της δημοπρασίας βάσει των Δηλώσεων Φορτίου ή του 
κατατιθέμενου επιχειρηματικού πλάνου για τους νέους 
Επιλέξιμους Προμηθευτές που δεν έχουν συμμετάσχει 
σε προηγούμενες δημοπρασίες. Προηγούμενοι ελεγκτι¬ 
κοί μηχανισμοί συμμετοχής στις δημοπρασίες (έλεγχος 
Ποσοστού Χρήσης Κατανεμηθεισών Ποσοτήτων Προθε¬ 
σμιακών Προϊόντων) καταργούνται βάσει των διατάξεων 
του ν. 4512/2018 (σχετ. 4). 

Επειδή, ακόμα, ο Λειτουργός της Αγοράς εισηγείται 
την τροποποίηση του άρθρου 15 του ΚΣΔΠΠΗΕ, ούτως 
ώστε οι ρυθμίσεις του άρθρου αυτού, ως προς τη δια¬ 
δικασία αναπροσαρμογής της ετήσιας ποσότητας προς 
δημοπράτηση, να είναι σύμφωνες με τις διατάξεις του 
ν. 4389/2016, ως ισχύει μετά τις αλλαγές που επέφερε 
ο ν. 4512/2018, αναφορικά με την αύξηση ή τη μείωση 
των ποσοτήτων προς δημοπράτηση λόγω απόκλισης 
στόχου στο μερίδιο της ΔΕΗ Α.Ε. στη λιανική αγορά του 
διασυνδεδεμένου συστήματος. 

Επειδή, ακολούθως, ο Λειτουργός της Αγοράς ει- 
σηγείται την τροποποίηση των άρθρων 17 και 37 του 




Τεύχος Β' 193/26.01.2018 

Κ ΣΔ ΠΠΗΕ. Αναφορικά με άρθρο 17, στρογγυλοποιείται 
το ποσό της Απαιτούμενης Εγγύησης Συμμετοχής στη 
δημοπρασία ώστε να απαλειφθούν τα δεκαδικά ψηφία 
και στο άρθρο 37, τροποποιείται η προθεσμία καταβο¬ 
λής της Προκαταβολικής Πληρωμής και Ανταποδοτικού 
τέλους από τέσσερις (4) εργάσιμες σε δύο (2) εργάσιμες 
ημέρες απάτην ημερομηνία δημοσίευσης των Αποτελε¬ 
σμάτων Δημοπρασίας. 

Επειδή, η ΡΑΕ θεωρεί απαραίτητη τη συμπλήρωση του 
άρθρου 52 του ΚΣΔΠΠΗΕ για την παρακολούθηση εφαρ- 
μογήςτου μηχανισμού Δημοπρασιών, με συγκεκριμένες 
υποχρεώσεις υποβολής στοιχείων σε περιοδική βάση, τα 
οποία υποβάλλουν ήδη στη ΡΑΕ οι Επιλέξιμοι Προμη¬ 
θευτές κάτοχοι Ποσοτήτων Προθεσμιακών Προϊόντων. 

Επειδή, η ΡΑΕ έθεσε την υπό σχετ. 13 εισήγηση της ΛΑ- 
ΓΗΕ Α.Ε. επί του Κώδικα Συναλλαγών Ηλεκτρικής Ενέρ¬ 
γειας σε δημόσια διαβούλευση από τις 18.01.2018 έως 
και τις 24.01.2018. Σε συνέχεια και αφού έλαβε υπόψη 
της τις παρατηρήσεις των Συμμετεχόντων στη δημόσια 
διαβούλευση (σχετ. 14), προέβη στις νομοτεχνικές και 
άλλες βελτιώσεις που έκρινε απαραίτητες. 

Για τους παραπάνω λόγους αποφασίζει: 

Στο πλαίσιο των αρμοδιοτήτων της κατά το άρθρο 140 
του ν. 4389/2016 (ΦΕΚ Α'94/27.05.2016): 

1 .Την τροποποίηση του άρθρου 2 του Κώδικα Συναλ¬ 
λαγών Δημοπρασιών Προθεσμιακών Προϊόντων Ηλε¬ 
κτρικής Ενέργειας (ΚΣΔΠΠΗΕ), ως εξής: 

α) Τροποποιείται η παράγραφος 2 ως εξής: 

«2. Για την εγγραφή στο Μητρώο Συμμετεχόντων 
ΣΣΔΠΠΗΕ η ΔΕΗ Α.Ε. και οι εγγεγραμμένοι στο Μητρώο 
Συμμετεχόντων του Συστήματος Συναλλαγών Ημερήσιου 
Ενεργειακού Προγραμματισμού Εναλλακτικοί Προμηθευ¬ 
τές και οι Έμποροι («Συμμετέχοντες») υποβάλλουν στο 
Λειτουργό της Αγοράς «Αίτηση Εγγραφής στο Μητρώο 
Συμμετεχόντων του Συστήματος Συναλλαγών Δημοπρα¬ 
σιών Προθεσμιακών Προϊόντων Ηλεκτρικής Ενέργειας». 

β) Τροποποιείται η παράγραφος 4 ως εξής: 

« Οι Εναλλακτικοί Προμηθευτές υποβάλλουν για την 
εγγραφή τους στο Μητρώο Επιλέξιμων Προμηθευτών 
και Εμπόρων δήλωση σχετικά με το αν η εταιρεία τους 
είναι «Βιομηχανικός Καταναλωτής», κατά την έννοια των 
διατάξεων του άρθρου 134 του ν. 4389. Τα στοιχεία της 
υποπερίπτωσης (α) της εν λόγω δήλωσης υποβάλλονται 
από τους υπόχρεους ανά τρίμηνο αρχής γενομένης την 
01/03/2017». 

γ) Π ροστίθενται νέες παράγραφοι 5 και 6 και οι υπάρ- 
χουσες παράγραφοι 5 με 8 αναριθμούνται σε 7 με 10: 

« 5. Οι Εναλλακτικοί Προμηθευτές υποβάλλουν για την 
εγγραφή τους αξιόπιστο επιχειρηματικό πλάνο δραστη- 
ριοποίησης και ανάπτυξής τους στην λιανική αγορά ηλε¬ 
κτρικής ενέργειας το οποίο περιλαμβάνει κατ'ελάχιστον: 

Α) ετήσιο σχέδιο διείσδυσης στη λιανική αγορά με ει¬ 
δική αναφορά σε τριμηνιαίους στόχους, 

Β) επιμέρους ανάλυση των στόχων σε κατηγορίες Πα¬ 
ροχών του Πίνακα 1 του Άρθρου 7 του παρόντος Κώδικα, 

Γ) ειδική ανάλυση της χρήσης των ποσοτήτων Προθε¬ 
σμιακών Προϊόντων Ηλεκτρικής Ενέργειας, στις οποίες 
στοχεύουν μέσω της συμμετοχή τους στο ΣΣΔΠΠΗΕ (δη¬ 
μοπρασίες πώλησης προθεσμιακών προϊόντων, δευτε¬ 
ρογενής αγορά). 


Δ) Συσχέτιση ποσοτήτων Προθεσμιακών Προϊόντων 
Ηλεκτρικής Ενέργειας με την προβλεπόμενη διείσδυση 
για τις κατηγορίες Παροχών του Πίνακα 1 του Άρθρου 7 
του παρόντος Κώδικα, 

Ε) στοιχειοθετημένη ανάλυση μεταφοράς του οικο¬ 
νομικού οφέλους στον τελικό καταναλωτή της λιανικής 
αγοράς από τη συμμετοχή τους στο ΣΣΔΠΠΗΕ. 

6.0 Λειτουργός της Αγοράς δύναται να απορρίψει το 
επιχειρηματικό πλάνο δραστηριοποίησης και ανάπτυ¬ 
ξης των Εναλλακτικών Προμηθευτών στη λιανική αγορά 
ηλεκτρικής ενέργειας εφόσον δεν πληροί το ελάχιστο 
περιεχόμενο, όπως αυτό προσδιορίζεται στα εδαφ. Α' 
έως Ε'τηςπαρ. 5 του παρόντος Άρθρου, υποβάλλοντας 
ειδική τεκμηρίωση προς τη Ρυθμιστική Αρχή Ενέργειας 
αναφέροντας τους λόγους απόρριψής του. Η απόρρι¬ 
ψη του επιχειρηματικού πλάνου συνεπάγεται και την 
απόρριψη εγγραφής του Εναλλακτικού Προμηθευτή στο 
Μητρώο Συμμετεχόντων ΣΣΔΠΠΗΕ με την ιδιότητα του 
Επιλέξιμου Προμηθευτή». 

δ) Η νέα παράγραφος 8 τροποποιείται ως εξής: 

«8.0 Λειτουργός της Αγοράς, εφόσον κρίνει ότι ο φά¬ 
κελος είναι πλήρης ως προς τα στοιχεία, εγγράφει τον αι- 
τούντα στο αντίστοιχο Μητρώο εντός προθεσμίας πέντε 
(5) εργάσιμων ημερών από την υποβολή της αίτησης. Με 
την εγγραφή χορηγείται από το Λειτουργό της Αγοράς 
έγγραφη βεβαίωση, η οποία κοινοποιείται στην ΡΑΕ μαζί 
με το επιχειρηματικό πλάνο της παραγράφου 5». 

ε) Προστίθεται στοιχείο Γ στη νέα παράγραφο 9 ως 
εξής: 

«Γ) με οποιαδήποτε μεταβολή αναφορικά με το απο¬ 
δεκτό επιχειρηματικό πλάνο που έχουν υποβάλει για την 
εγγραφή τους στο Μητρώο Συμμετεχόντων ΣΣΔΠΠΗΕ 
και τη συμμετοχή του στο ΣΣΔΠΠΗΕ ως Επιλέξιμοι Προ¬ 
μηθευτές». 

2. Την τροποποίηση του άρθρου 3 του Κώδικα Συναλ¬ 
λαγών Δημοπρασιών Προθεσμιακών Προϊόντων Ηλε¬ 
κτρικής Ενέργειας (ΚΣΔΠΠΗΕ), ως εξής: 

α) Προστίθεται νέο στοιχείο Γ στην παράγραφο 3 ως 
εξής και το υφιστάμενο στοιχείο Γ αναριθμείται σε Δ: 

«Γ) οι Εναλλακτικοί Προμηθευτές, οι οποίοι είναι κά¬ 
τοχοι Άδειας Προμήθειας και είναι εγγεγραμμένοι στο 
Μητρώο Συμμετεχόντων του Συστήματος Συναλλαγών 
Ημερήσιου Ενεργειακού Προγραμματισμού, οι οποίοι 
δεν διατηρούν δραστηριότητα προμήθειας στη λιανική 
αγορά, σύμφωνα με τα ειδικότερα οριζόμενα στις διατά¬ 
ξεις της παραγράφου 4 του παρόντος άρθρου». 

β) Η παράγραφος 4 τροποποιείται ως εξής: 

«4. Με ελεγκτικό μηχανισμό που εξειδικεύεται στο 
άρθρο 7 του παρόντος Κώδικα καθορίζονται οι προϋ¬ 
ποθέσεις συμμετοχής των Επιλέξιμων Προμηθευτών στο 
Μητρώο Επιλέξιμων Προμηθευτών και Εμπόρων». 

3. Την τροποποίηση του άρθρου 7 του Κώδικα Συναλ¬ 
λαγών Δημοπρασιών Προθεσμιακών Προϊόντων Ηλε¬ 
κτρικής Ενέργειας (ΚΣΔΠΠΗΕ), ως εξής: 

α) Τροποποιείται η παράγραφος 1 ως εξής: 

«Στο πλαίσιο εφαρμογής του παρόντος Κώδικα ο Λει¬ 
τουργός της Αγοράς και η ΡΑΕ παρακολουθούν σε μηνι¬ 
αία βάση τη διείσδυση και το μερίδιο των Π ρομηθευτών 
στη λιανική αγορά του Διασυνδεδεμένου Συστήματος. 

Οι Διαχειριστές του ΕΣΜΗΕ, του ΕΔΔΗΕ καιτουΔΑΑ πα¬ 
ρέχουν στο Λειτουργό της Αγοράς σε μηνιαία βάση και 
μέχρι την 15η ημέρα του ημερολογιακού μήνα ιη+1 για 
τον μήνα ιη τα εξής στοιχεία: 

Α) Τον συνολικό αριθμό των Παροχών που αντιστοι¬ 
χούν σε κάθε Προμηθευτή για κάθε Κατηγορία Παροχών 
του Πίνακα 1, όπως αυτός προκύπτει από τον Πίνακα 
Αντιστοίχισης Μετρητών και Εκπροσώπων Φορτίου. 

Β) Τη Μέση Ωριαία Κατανάλωση Ενέργειας, σε μηνι¬ 
αία βάση, ανά κατηγορία Παροχών του Πίνακα 1 ανά 
Προμηθευτή. 

Γ) Τη Συνολική Μηνιαία Κατανάλωση Ενέργειας ανά 
κατηγορία Παροχών του Πίνακα 1 ανά Προμηθευτή. 


Κατηγορίες Παροχών 

Κατηγορία Α' 

Χαμηλή Τάση/ 

Οικιακές Καταναλώσεις 

Κατηγορία Β' 

Χαμηλή Τάση/Εμπορικές- 
Βιομηχανικές Καταναλώσεις < 25 Κ\/Α 

Κατηγορία Γ' 

Χαμηλή Τάση/Εμπορικές- 
Βιομηχανικές Καταναλώσεις > 25 Κ\/Α 

Κατηγορία Δ' 

Μέση Τάση/Εμπορικές - 
Βιομηχανικές Καταναλώσεις, 

Ετήσια Κατανάλωση < 13<3\Λ/ή 

Κατηγορία Ε' 

Μέση Τάση/Εμπορικές- 
Βιομηχανικές Καταναλώσεις, 

Ετήσια Κατανάλωση > 130\Λ/Γι 

Κατηγορία ΣΤ' 

ΥψηλήΤάση 


Πίνακας 1» 

β) Διαγράφονται οι παράγραφοι 4 με 8 και προστίθε¬ 
νται νέες παράγραφοι 4,5 και 6: 

«4. Για κάθε Επιλέξιμο Προμηθευτή ο Λειτουργός της 
Αγοράς ελέγχει κατά το μήνα διενέργειας Δημοπρασίας, 
και το αργότερο τρεις (3) εργάσιμες ημέρες πριν τη δι¬ 
εξαγωγή της Δημοπρασίας, τη διατήρηση ή ανάπτυξη 
δραστηριότητας προμήθειας ηλεκτρικής ενέργειας από 
κάθε Επιλέξιμο Προμηθευτή για εκπροσώπηση τρίτων 
Πελατών στη λιανική αγορά, οι οποίοι καταναλώνουν 
ενέργεια στο Διασυνδεδεμένο Σύστημα και Δίκτυο. 
Ο έλεγχος καλύπτει χρονικό διάστημα ενός ημερολο¬ 
γιακού μήνα προ της ημέρας διεξαγωγής του. Για τον 
ως άνω έλεγχο ο Λειτουργός της Αγοράς εξετάζει τη 
διαρκή υποβολή Δηλώσεων Φορτίου οι οποίες έχουν 
ενταχθεί στο Πρόγραμμα ΗΕΠ καθώς και τα στοιχεία που 
του παρέχουν οι Διαχειριστές ΕΣΜΗΕ, ΕΔΔΗΕ και ΔΑΑ 
κατά τις προβλέψεις της παρ. 1, του αρ. 7 του παρόντος 
Κώδικα. Στα πλαίσια του ως άνω ελέγχου, ο Λειτουργός 
της Αγοράς υπολογίζει, αναλύει και αξιολογείτο βαθμό 
συσχετισμού μεταξύ των Δηλώσεων Φορτίου των Επιλέ¬ 
ξιμων Προμηθευτών και των Ποσοτήτων Προθεσμιακών 
Προϊόντων τις οποίες κατέχουν. Με την επιφύλαξη των 
διατάξεων της επόμενης παραγράφου, Επιλέξιμοι Προ¬ 
μηθευτές που δεν έχουν υποβάλει Δηλώσεις Φορτίου για 
εκπροσώπηση τρίτων Πελατών, οι οποίοι καταναλώνουν 
ενέργεια στο Διασυνδεδεμένο Σύστημα και Δίκτυο, οι 
οποίες Δηλώσεις Φορτίου έχουν ενταχθεί στο Πρόγραμ¬ 


μα ΗΕΠ, αποκλείονται από τη συμμετοχή τους στη Δη¬ 
μοπρασία. Ο Λειτουργός της Αγοράς κοινοποιεί στους 
ως άνω Επιλέξιμους Προμηθευτές και στη ΡΑΕ κατά την 
ημέρα ελέγχου σχετική ενημέρωση. 

5. Επιλέξιμος Προμηθευτής ο οποίος κατά τον έλεγχο 
που πραγματοποιεί ο Λειτουργός της Αγοράς σύμφω¬ 
να με τις διατάξεις της προηγούμενης παραγράφου δεν 
έχει συμμετάσχει σε Δημοπρασία και δεν έχει υποβάλει 
Δηλώσεις Φορτίου για Πελάτες οι οποίοι καταναλώνουν 
ενέργεια στο Διασυνδεδεμένο Σύστημα και Δίκτυο οι 
οποίες έχουν ενταχθεί στο Πρόγραμμα ΗΕΠ δύναται να 
συμμετάσχει στη Δημοπρασία εφόσον έχει υποβάλει στο 
Λειτουργό της Αγοράς αποδεκτό επιχειρηματικό πλάνο 
κατά τις διατάξεις της παραγράφου 5 του Άρθρου 2 του 
παρόντος Κώδικα. 

6. Οι Επιλέξιμοι Προμηθευτές επικαιροποιούντο υπο- 
βληθέν κατά τις διατάξεις της παραγράφου 5 του Άρθρου 
2 του παρόντος Κώδικα επιχειρηματικό πλάνο ετησίως 
μέχρι τη πέμπτη εργάσιμη ημέρα του Δεκεμβρίου και σε 
κάθε περίπτωση τροποποίησης των περιλαμβανομένων 
σε αυτό στοιχείων». 

4. Την τροποποίηση του άρθρου 9 του Κώδικα Συναλ¬ 
λαγών Δημοπρασιών Προθεσμιακών Προϊόντων Ηλε¬ 
κτρικής Ενέργειας (ΚΣΔΠΠΗΕ), ως εξής: 

Το στοιχείο Ε της παραγράφου 4 του άρθρου 9 τρο¬ 
ποποιείται ως εξής: 

«Ε) την επιβεβαίωση των κριτηρίων ελέγχου κατά τις 
διατάξεις των παραγράφων 4,5 και 6 του άρθρου 7 του 
παρόντος Κώδικα». 

5. Την τροποποίηση του άρθρου 15 του Κώδικα Συ¬ 
ναλλαγών Δημοπρασιών Προθεσμιακών Προϊόντων 
Ηλεκτρικής Ενέργειας (ΚΣΔΠΠΗΕ), ως εξής: 

α) Τροποποιούνται οι παράγραφοι 1 και 2 ως εξής: 

«Ο Λειτουργός της Αγοράς υπολογίζει για κάθε μήνα 
φυσικής παράδοσης των Προθεσμιακών Προϊόντων τα 
διαμορφούμενα μερίδια των Εναλλακτικών Προμηθευ¬ 
τών και της ΔΕΗ Α.Ε. όπως αυτά ανακοινώνονται στα 
Μηνιαία Δελτία Συστήματος Συναλλαγών ΗΕΠ, τα οποία 
καταρτίζονται από το Λειτουργό της Αγοράς και βάσει 
των στοιχείων καταναλώσεων των Πελατών τους που 
του παρέχουν μηνιαία οι Διαχειριστές ΕΣΜΗ Ε, ΕΔΔΗ Ε και 
ΔΑΑ και παρακολουθεί ανά εξάμηνο (εφεξής «Εξάμηνο 
Αναφοράς») τη μεταβολή του μεριδίου της ΔΕΗ Α.Ε. στη 
λιανική αγορά του Διασυνδεδεμένου Συστήματος. 

Αρχής γενομένης από τον Ιούλιο του 2017 και εφεξής 
τον Ιανουάριο και τον Ιούλιο κάθε επόμενου έτους, ο 
Λειτουργός της Αγοράς, λαμβάνοντας υπόψη τους υπο¬ 
λογισμούς μεριδίων των Εναλλακτικών Προμηθευτών 
και της ΔΕΗ Α.Ε. κατά τις διατάξεις της προηγούμενης 
παραγράφου, ελέγχει την επίτευξη του στόχου για το 
Εξάμηνο Αναφοράς, όπως αυτός προσδιορίζεται από τη 
διαίρεση του αντίστοιχου ετήσιου στόχου σε αντίστοιχα 
εξάμηνα, κατά τα προβλεπόμενα στο άρθρο 135 παρ. 2 
του ν. 4389/2016». 

β) Η παράγραφος 3 αντικαθίστανται και προστίθεται 
παράγραφος 4 ως εξής: 

«Σε περίπτωση που ο Λειτουργός της Αγοράς κατά τον 
έλεγχο της παραγράφου 2, διαπιστώσει ότι το μερίδιο 

της ΔΕΗ Α.Ε. είναι μεγαλύτερο κατά δύο (2) ποσοστιαί¬ 
ες μονάδες τον αντίστοιχο στόχο εξαμήνου, εισηγείται 
αύξηση των προς δημοπράτηση ποσοτήτων ισοδύναμη 
του ποσοστού απόκλισης. Η ΡΑΕ, με απόφασή της κατό¬ 
πιν της ως άνω εισήγησης του Λειτουργού της Αγοράς, 
η οποία εκδίδεται εντός μηνός από την παρέλευση του 
Εξαμήνου Αναφοράς, προβαίνει στην αύξηση των προς 
δημοπράτηση ποσοτήτων των επόμενων δύο (2) δημο¬ 
πρασιών από την έκδοση της απόφασής της. 

Σε περίπτωση που ο Λειτουργός της Αγοράς κατά τον 
έλεγχο της παραγράφου 2, διαπιστώσει ότι το μερίδιο 
της ΔΕΗ Α.Ε. είναι μικρότερο κατά δύο (2) ποσοστιαίες 
μονάδες του αντίστοιχου στόχου εξαμήνου, εισηγείται 
μείωση των προς δημοπράτηση ποσοτήτων ισοδύναμη 
του ποσοστού απόκλισης. Η ΡΑΕ, με απόφασή της κατό¬ 
πιν της ως άνω εισήγησης του Λειτουργού της Αγοράς, 
η οποία εκδίδεται εντός μηνός από την παρέλευση του 
Εξαμήνου Αναφοράς, δύναται να προβαίνει στην μείωση 
των προς δημοπράτηση ποσοτήτων των επόμενων δύο 
(2) δημοπρασιών από την έκδοση της απόφασής της». 

6. Την τροποποίηση του άρθρου 17 του Κώδικα Συ¬ 
ναλλαγών Δημοπρασιών Προθεσμιακών Προϊόντων 
Ηλεκτρικής Ενέργειας (ΚΣΔΠΠΗΕ), ως εξής: 

Τροποποιείται η παράγραφος 3 ως εξής: 

«3. Η υποχρέωση παροχής εγγυήσεων εκπληρώνεται 
με την κατάθεση εγγυητικής επιστολής ή/και με την κα¬ 
τάθεση χρηματικού ποσού εγγύησης σε ειδικό τραπεζι¬ 
κό λογαριασμό που τηρεί ο Λειτουργός της Αγοράς για 
χρηματικό ποσό μεγαλύτερο ή ίσο του ποσού ΡΟυΒίη 
στρογγυλοποιημένο στο αμέσως επόμενο ευρώ. Στην 
περίπτωση χρηματικού ποσού εγγύησης η αντίστοιχη 
τραπεζική συναλλαγή προσδιορίζεται από κωδικό που 
ορίζει ο Λειτουργός της Αγοράς και απαιτείται για την 
ταυτοποίηση της συναλλαγής». 

7. Την τροποποίηση του άρθρου 37 του Κώδικα Συ¬ 
ναλλαγών Δημοπρασιών Προθεσμιακών Προϊόντων 
Ηλεκτρικής Ενέργειας (ΚΣΔΠΠΗΕ), ως εξής: 

Τροποποιείται η παράγραφος 1 ως εξής: 

«Ι.Τα χρηματικά ποσά της αξίαςτης Προκαταβολικής 
Πληρωμής και Ανταποδοτικού Τέλους καταβάλλονται 
από τον Επιλέξιμο Προμηθευτή στο Λειτουργό της Αγο¬ 
ράς άπαξ και εντός δύο (2) εργάσιμων ημερών από την 
ημερομηνία δημοσίευσης των Αποτελεσμάτων Δημο¬ 
πρασίας». 

8. Την τροποποίηση του άρθρου 52 του Κώδικα Συ¬ 
ναλλαγών Δημοπρασιών Προθεσμιακών Προϊόντων 
Ηλεκτρικής Ενέργειας (ΚΣΔΠΠΗΕ), ως εξής: 


Προστίθεται νέα παράγραφος 6 και η υπάρχουσα πα¬ 
ράγραφος 6 αναριθμείται σε 7 ως εξής: 

«Προκειμένου η ΡΑΕ να είναι σε θέση να εκπληρώσει 
τις αρμοδιότητές της σχετικά με την παρακολούθηση 
του μηχανισμού Δημοπρασιών, σύμφωνα με τις ειδικότε¬ 
ρες προβλέψεις των παραγράφων 4 και 5 του παρόντος 
Άρθρου, οι Επιλέξιμοι Προμηθευτές οι οποίοι γίνονται 
κάτοχοι Ποσοτήτων Προθεσμιακών Προϊόντων, υπο¬ 
βάλλουν στη ΡΑΕ περιοδικά για τις χρονικές περιόδους 
αναφοράς 01.12 έως 28.02, 01.03 έως 31.05, 01.06 έως 
31.08 και 01.09 έως 30.11, τα ακόλουθα στοιχεία: 

1. Αριθμό Πελατών ανά κατηγορία, για όλες τις κατηγο¬ 
ρίες Πελατών που διαθέτουν και για κάθε προσφερόμενο 
τιμολόγιο κατά το χρονικό διάστημα αναφοράς. 

2. Πωλήσεις ανά κατηγορία Πελατών κατά το χρονικό 
διάστημα αναφοράς, σε ΜΙΛ/Ειε. 

3. Έσοδα τριμήνου από ανταγωνιστικές χρεώσεις ανά 
κατηγορία Πελατών κατά το χρονικό διάστημα αναφο¬ 
ράς, σε ευρώ. 

4. Ετήσιο σχέδιο διείσδυσης στη λιανική αγορά με κα¬ 
τάτμηση ανά χρονικό διάστημα αναφοράς. 

5. Επιμέρους ανάλυση των στόχων του σχεδίου διείσ¬ 
δυσης σε κατηγορίες Πελατών ανά χρονικό διάστημα 
αναφοράς. 

6. Ισχύοντες τιμοκαταλόγους για το σύνολο των προ- 
σφερόμενων προϊόντων κατά το χρονικό διάστημα 
αναφοράς. 

7. Νέα καταναλωτικά προϊόντα, ειδικές προσφορές - 
προωθητικές ενέργειες, συνεργασίες με λοιπές επιχειρή¬ 
σεις για την εκμετάλλευση υφιστάμενων δικτύων κατα¬ 
στημάτων και πελατολογίου κατά το χρονικό διάστημα 
αναφοράς. 

8. Λοιπές πρωτοβουλίες - ενέργειες για την ενίσχυση 
της διείσδυσης στη λιανική αγορά ηλεκτρικής ενέργειας 
κατά το χρονικό διάστημα αναφοράς. 

9. Αιτιολόγηση τυχόν αποκλίσεων στην επίτευξη των 
στόχων του σχεδίου διείσδυσης στη λιανική αγορά με 
το βαθμό χρήσης Προθεσμιακών Προϊόντων για την 
επίτευξη αυτών κατά το χρονικό διάστημα αναφοράς. 

Η παρούσα υπόκειται στον ακυρωτικό έλεγχο του Συμ¬ 
βουλίου της Επικράτειας, σύμφωνα με τις διατάξεις του 
άρθρου 33 του ν. 4001/2011. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιανουάριου 2018 
Ο Πρόεδρος 
ΝΙΚΟΛΑΟΣ ΜΠΟΥΛΑΞΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 93/26.01.2018 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























